නිරෝධායනයට ලක්වෙමින් සිටින පුද්ගලයින් සඳහා ද එදින ඡන්දය ප්‍රකාශ කිරීමට අවස්ථාව සළසා දුන්නා.මේ අතර, ලබන 5 වනදා පැවැත්වීමට නියමිත මහමැතිවරණයට අදාළව දේශපාලන පක්ෂ ලේකම්වරුන් සහ මැතිවරණ කොමිසම අතර, පැවැත්වෙන අවසන් සාකච්ඡාව ලබන සඳුදා පෙරවරු 10.30ට එම කොමිෂන් සභාවේදී පැවැත්වීමට නියමිතයි.එසේම, මහමැතිවරණ සමයේ කොරෝනා මර්දනයට අදාළව මහජන සෞඛ්‍ය පරීක්ෂකවරුන් වෙත බලය පැවරීම සම්බන්ධයෙන් ඉදිරිපත් කළ චක්‍රලේඛ කෙටුම්පත නීතියට පටහැනි බව නීතිපති දප්පුල ද ලිවේරා සෞඛ්‍ය අමාත්‍යාංශ ලේකම්වරයාට දැනුම් දී තිබෙනවා.